
	ประกาศ องค์การบริหารส่วนตำบลนาข้าวเสีย

	เรื่อง ประกวดราคาจ้างโครงการเสริมผิวจราจรแอสฟัลท์ติกคอนกรีต สายโรงเรียนวัดธรรมราม - วัดนาปด หมู่ที่ ๔ ตำบลนาข้าวเสีย อำเภอนาโยง จังหวัดตรัง ด้วยวิธีการทางอิเล็กทรอนิกส์

	 

	          องค์การบริหารส่วนตำบลนาข้าวเสียมีความประสงค์จะ ประกวดราคาจ้างโครงการเสริมผิวจราจรแอสฟัลท์ติกคอนกรีต สายโรงเรียนวัดธรรมราม - วัดนาปด หมู่ที่ ๔ ตำบลนาข้าวเสีย อำเภอนาโยง จังหวัดตรัง ด้วยวิธีการทางอิเล็กทรอนิกส์ ราคากลางของงานก่อสร้างในการประกวดราคาด้วยวิธีการทางอิเล็กทรอนิกส์ครั้งนี้เป็นเงินทั้งสิ้น ๑,๐๔๖,๑๐๐.๐๐ บาท (-หนึ่งล้านสี่หมื่นหกพันหนึ่งร้อยบาทถ้วน.-) ราคางบประมาณ ๑,๐๕๘,๐๐๐.๐๐ บาท (-หนึ่งล้านห้าหมื่นแปดพันบาทถ้วน.-)

	          ผู้มีสิทธิเสนอราคาจะต้องมีคุณสมบัติ ดังต่อไปนี้

	                   ๑. เป็นนิติบุคคล ผู้มีอาชีพรับจ้างงานที่ประกวดราคาจ้างด้วยวิธีการทางอิเล็กทรอนิกส์ดังกล่าว ซึ่งมีผลงานก่อสร้างประเภทเดียวกัน ในวงเงินไม่น้อยกว่า ๕๒๓,๐๕๐.๐๐ บาท
                   ๒. ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว
                   ๓. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้ประสงค์จะเสนอราคาได้มีคำสั่งให้สละสิทธิ์ความคุ้มกันเช่นว่านั้น
                   ๔. เป็นผู้ที่ผ่านการคัดเลือกผู้มีคุณสมบัติเบื้องต้นในการจ้างขององค์การบริหารส่วนตำบลนาข้าวเสีย
                   ๕. ไม่เป็นผู้มีผลประโยชน์ร่วมกันกับผู้ประสงค์จะเสนอราคารายอื่นที่เข้าเสนอราคาให้แก่องค์การบริหารส่วนตำบลนาข้าวเสีย ณ วันที่ประกาศประกวดราคาด้วยวิธีการทางอิเล็กทรอนิกส์ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการประกวดราคาจ้างด้วยวิธีการทางอิเล็กทรอนิกส์ครั้งนี้
                   ๖. บุคคลหรือนิติบุคคลที่จะเข้าเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับรายจ่าย หรือแสดงบัญชีรายรับรายจ่ายไม่ถูกต้องครบถ้วนในสาระสำคัญ
                   ๗. บุคคลหรือนิติบุคคลที่จะเข้าเป็นคู่สัญญากับหน่วยงานของรัฐซึ่งได้ดำเนินการจัดซื้อจัดจ้างด้วยระบบอิเล็กทรอนิกส์(e-Government Procurement : e-GP) ต้องลงทะเบียนในระบบอิเล็กทรอนิกส์ของกรมบัญชีกลาง ที่เว็บไซต์ศูนย์ข้อมูลจัดซื้อจัดจ้างภาครัฐ
                   ๘. คู่สัญญาต้องรับและจ่ายเงินผ่านบัญชีธนาคาร เว้นแต่การจ่ายเงินแต่ละครั้งซึ่งมีมูลค่าไม่เกินสามหมื่นบาทคู่สัญญาอาจจ่ายเป็นเงินสดก็ได้

	               กำหนดดูสถานที่ก่อสร้างในวันที่ ๑๐ กรกฎาคม ๒๕๕๘ ตั้งแต่เวลา ๑๕.๐๐ น. ถึงเวลา ๑๖.๐๐ น.  ณ หมู่ที่ ๔ ตำบลนาข้าวเสีย อำเภอนาโยง จังหวัดตรัง

	          กำหนดยื่นซองเอกสารประกวดราคาจ้างก่อสร้างด้วยวิธีการทางอิเล็กทรอนิกส์ ในวันที่ ๑๓ กรกฎาคม ๒๕๕๘ ตั้งแต่เวลา  ๐๘.๓๐ น. ถึงเวลา ๑๖.๓๐ น. ณ สถานที่กลาง (ศูนย์รวมข้อมูลข่าวสารการจัดซื้อจัดจ้างระดับตำบล อำเภอนาโยง จังหวัดตรัง) และกำหนดเสนอราคาในวันที่  ๒๗ กรกฎาคม ๒๕๕๘ ตั้งแต่เวลา ๑๔.๒๐ น. เป็นต้นไป

	          ผู้สนใจติดต่อขอซื้อเอกสารประกวดราคาจ้างก่อสร้างด้วยวิธีการทางอิเล็กทรอนิกส์ ในราคาชุดละ ๓,๐๐๐ บาท ได้ที่ กองคลัง องค์การบริหารส่วนตำบลนาข้าวเสีย อำเภอนาโยง จังหวัดตรัง ในวันที่ ๒๕ มิถุนายน ๒๕๕๘ ถึงวันที่ ๓ กรกฎาคม ๒๕๕๘ ตั้งแต่เวลา ๐๘.๓๐ น. ถึงเวลา ๑๖.๓๐ น. ดูรายละเอียดได้ที่เว็บไซต์ www.nakhaosia.go.th , www.gprocrement.go.th ,www.tranglocal.go.th หรือสอบถามทางโทรศัพท์หมายเลข ๐-๗๕๕๗-๓๑๕๘ ต่อ ๑๐๗ ในวันและเวลาราชการ

	 

	 

	                                     ประกาศ ณ วันที่ ๒๕ มิถุนายน พ.ศ. ๒๕๕๘

	 

		
	(นางอารี ขวัญศรีสุทธิ์) 

	นายกองค์การบริหารส่วนตำบลนาข้าวเสีย 

	

	



 


หมายเหตุ  โครงการดังกล่าวจะลงนามในสัญญาได้ต่อเมื่อองค์การบริหารส่วนตำบลนาข้าวเสียได้รับแจ้งจากกรมบัญชีกลางอนุมัติให้เปลี่ยนแปลงรายการงบประมาณเงินอุดหนุนเฉพาะกิจสำหรับพัฒนาองค์กรปกครองส่วนท้องถิ่นกรณีเร่งด่วนแล้วเท่านั้น

